Video: Die swakste parkeerpoging ooit? | Maroela Media
'n Video van 'n Porsche Taycan wat skielik vorentoe beweeg en eers 'n sportnutsvoertuig tref voor dit bo-op 'n ander voertuig beland, word wyd op sosiale media versprei.
Die voorval het in 'n residensiële straat in Manningtree, Essex in Engeland plaasgevind.
Die motoris het vermoedelik die petrolpedaal in plaas van die rempedaal getrap.
'n Elektriese Porsche Taycan 4S, wat vir meer as R2,5 miljoen verkoop word, haal glo 100 km/h in sowat 4 sekondes.
'n Buurman het aan die Sun Online gesê die bestuurder het 'n inwoner besoek toe die voorval plaasgevind het. Volgens hom het was persoon geskok, maar het slegs kneusplekke opgedoen.
Kringtelevisiebeeldmateriaal van 'n buurman se sekuriteitskamera wys hoe die motor stadig teen die oprit opry voor dit vir 'n wyle stilhou. Die motor versnel dan skielik, tref 'n 4×4, ry oor 'n muur en kom op 'n ander motor tot stilstand.
Seker ook bestuurslisensie op Playstation gekry….. oops en dis n groot "fail"
In algemene lugvaart word vir versekeringsdoeleindes vereis dat jy "uitgeteken" word vir basies enige ander tipe ligtevliegtuig wat jy wil vlieg. Miskien sal so oorbrugging ("training checkride") ook in die motorbedryf help mbt die baie gevorderde motors (veral elektries) wat meer geredelik beskikbaar raak…